Vėlyvoji Tang

Vėlyvoji Tang (923–936 m.) buvo viena iš Kinijos dinastijų Penkių dinastijų ir Dešimties karalysčių laikotarpyje. Tai pirmoji iš trijų Šatuo turkų dinastijų. Valdymo zenite Vėlyvoji Tang dinastija valdė beveik visą Šiaurės Kiniją.

 Dinastijos istorija 

907 m. žlugus Tang dinastijai Vėlyvoji Liang dinastija, kurią įkūrė Dž Ven, varžėsi su Dzin karalyste, kurią įkūrė Li Kejong, dabartinėje Šansi provincijoje. Li Kejong sūnus Li Cunsu išplėtė valdas Vėlyvųjų Liang dinastijos sąskaita.

Li Kejong sudarė sąjungą su kidaniais, kurie irgi buvo stepių klajokliai, ir tai padėjo Šatuo turkų ekspansijai. 923 m. Li Cunsu sutriuškino Vėlyvąją Liang dinastiją ir pasiskelbė Vėlyvosios Tang dinastijos imperatoriumi, kurią jis vadino atkurtąja. Kaip restauracijos proceso dalis, sostinė buvo sugrąžinta į Luojangą.

Vėlyvoji Tang truko tik 13 metų. Li Cunsu valdė tik 3 metus po pasiskelbimo imperatoriumi. Jis buvo nužudytas per pareigūnų maištą 926 m. Li Sijuan, Li Kejong posūnis, perėmė dinastiją į savo rankas, bet ryšiai su kidaniais pablogėjo. Vidinės kovos apkartino likusius 10 dinastijos metų.

936 m. Ši Dzingtang, Li Sijuan žentas, sukilo, įsiveržė į sostinę su kidanių pagalba, įkūrė Vėlyvąją Džin dinastiją.

 Valdovai 
 Šventyklos vardas  Pomirtinis vardas  Pavardė ir vardas  Valdymo trukmė  Valdymo era Zhuāngzōng (莊宗)  -  Lǐ Cúnxù (李存勗)   923–926  Tóngguāng (同光) 923–926 Míngzōng (明宗)  -  Lǐ Sìyuán (李嗣源) or Lǐ Dǎn (李亶)  926–933  Tiānchéng (天成) 926–930 Chángxīng (長興) 930–933 nėra  Mǐn (閔)  Lǐ Cónghòu (李從厚)  933–934  Yìngshùn (應順) 933–934 nėra  Mòdì (末帝)  Lǐ Cóngkē (李從珂)  934–937  Qīngtaì (清泰) 934–937

Kategorija:Kinijos dinastijos